כביש 70

250px|ממוזער|שמאל|כביש 70 כפי שנראה מהאתר הארכאולוגי אושא העתיקה ליד קריית אתא
250px|ממוזער|שמאל|כביש 70 כפי שנראה מהכרמל
כביש 70 הוא כביש אורך ארצי המתחיל במחלף יגור וממשיך צפונה דרך עמק זבולון למרגלות הרי הגליל המערבי, ומשמש כציר אורך מקביל לחוף הצפוני של ישראל ולכביש 4 הקרוב יותר אל החוף. אורכו של הכביש הוא 43.3 קילומטר. הכביש מסתיים בצומת חניתה שבשלומי. בין מחלף גבעות אלונים למחלף סומך, כביש 70 חולק קטע עם כביש 6, וכתוצאה מכך בקטע זה הכביש מוגדר ככביש מהיר.

תולדות הכביש
עד לנובמבר 2018 גם כביש 67 (קטע זכרון יעקב-עין תות) היה קטע מכביש 70, אך החל מנובמבר 2018 מספר הקטע הוסב לשם 67. עד לנובמבר 2018, גם הקטע של כביש 722 באזור יקנעם-התשבי היה חלק מכביש 70, וכן הקטע של כביש 6 מתל קשיש עד העמקים, והקטע מעין תות עד יקנעם.

הקטע מזכרון יעקב לצומת העמקים היה קיים עוד בימי המנדט הבריטי.

בשנת 1935 נסלל הקטע מזכרון יעקב לבת שלמה ובשנת 1938 הוחלט על תיקונו. בשנת 1939 הוא תואר על ידי מבקר: .

בשנת 1937 נשקלה האפשרות לכלול את הדרך מזכרון יעקב ליקנעם בכביש תל אביב – חיפה, אולם לבסוף נבחרה האופציה דרך עתלית לאורך החוף. ועדת פיל סירבה לדרישת היהודים לכלול במדינה היהודית את כביש ואדי עארה בנימוק: . באוגוסט 1946 החלה אגד לקיים בכביש שירות אוטובוסים. לאורך הכביש נמצאו היישובים היהודיים שפיה, בת שלמה ועין העמק, שהקנו ביטחון מסוים לנוסעים על הציר, לעומת כביש 65 שנחשב מסוכן יותר ליהודים. במהלך מלחמת העצמאות, עד כיבוש א-טירה, עברה התנועה היהודית לחיפה בכביש 70 במקום כביש 4. בשנות ה-60, בעת הסלילה מחדש של כביש 65 בוואדי עארה, עברה התנועה לגליל דרך כביש 70. בסוף 1967 הוחלט על הרחבת הכביש. במהלך שנת 1968 נסגר החלק המערבי של הכביש לצורך העבודות. בהמשך נבנה גשר להולכי רגל מעל הכביש, בבת שלמה.

הקטע הדרומי מזכרון יעקב ליקנעם ולצומת העמקים שוקם החל מיולי 1972. פתיחת הכביש תוכננה לדצמבר 1973, אולם הוא נפתח כבר באוקטובר 1973 בעיצומה של מלחמת יום הכיפורים ושימש את צה"ל להעברת כוחות לרמת הגולן. הקטע הצפוני, מיגור לטמרה נפתח בשנת 1979.

בסוף שנות ה-90 של המאה ה-20 הורחב הכביש לכביש דו-מסלולי, בחלק שמצומת פוריידיס עד לטמרה, ואילו צומת בת שלמה וצומת אליקים שודרגו למחלפים. בשנת 2009 הורחב גם הקטע טמרה-צומת יבור לדו-מסלולי. קטע 18 של כביש 6, שנפתח לתנועה ב-20 ביולי 2009, מחבר את כביש 65 לכביש 70, במחלף עין תות בסמוך למחלף אליקים. ב-2011 נחנך מחלף סומך שהחליף את הצומת הקיים במפגש עם כביש 6 וכביש 79.

פיתוח עתידי
צומת אבליים ישודרג למחלף, ושני חלקי כביש 781 יחוברו, מועד ביצוע טרם נקבע.

 צומת זבולון ישודרג למחלף זבולון, כביש 780 יתחבר לכביש 762. מועד ביצוע טרם נקבע.

מסלול הכביש
קילומטריםשםסוג מפגשמיקוםדרכים מצטלבותכביש 70 מדרום לצפון 0מחלף יגור25pxיגור,  1.4צומת דשנים25pxרכסים 2.4 צומת חסידים 3.9 צומת זבולוןקריית אתא 5.4 צומת ללא שםתל רגב כניסה לבית העלמין תל-רגב וח'וואלד 6מחלף גבעות אלונים25px 11מחלף סומך25pxשפרעם,  13צומת אבליים25px 16 צומת ללא שםטמרה כניסה לטמרה 19כאבול כניסה לכאבול 21צומת יבוריסעור 24צומת אחיהודאחיהוד 24צומת יאסיףיער אחיהוד 25.4 צומת ללא שםג'דיידה-מכר כניסה לג'דיידה-מכר 26טל-אל כניסה לטל-אל 27 צומת ירכא ג'וליסג'וליס, ירכא כביש 8533, גישה לג'וליס ולירכא 28 צומת ללא שםכפר יאסיף כפר יאסיף 29 29.5 30.5בית העמק כניסה לבית העמק 31אשרת כניסה לאשרת ולעמקה 32צומת עמקהעמקה  33צומת כלילשיח' דנוןכביש 8721 33.5 צומת ללא שם שיח' דנון כניסה לשיח' דנון 34.5נתיב השיירה כניסה לנתיב השיירה 37 צומת כבריכברי 40 צומת ללא שם צפונית לכברי כביש 8911, גישה לעבדון 43מצובה כניסה למצובה 44 צומת חניתהשלומי

אתרים לאורך הכביש
 תל רגב
תל פר
יער אחיהוד
יער יחיעם

ראו גם
כבישי ישראל

קישורים חיצוניים

 כביש 70 ישודרג בין מחלף יגור למחלף גבעת אלונים, באתר פורט2פורט, 31 ביולי 2025

הערות שוליים

*
קטגוריה:ישראל: כבישים
קטגוריה:יקנעם עילית: תחבורה
קטגוריה:קריית אתא: תחבורה
קטגוריה:שפרעם: תחבורה
קטגוריה:מצובה
קטגוריה:שלומי
קטגוריה:ג'דיידה-מכר